title: Komisijas Īstenošanas regula (ES) 2021/11 (2021. gada 7. janvāris), ar kuru groza Īstenošanas regulu (ES) Nr. 498/2012 par to tarifa likmes kvotu piešķiršanu, kas piemērojamas kokmateriālu eksportam no Krievijas Federācijas uz Eiropas Savienību

text:
                  8.1.2021

                  LV

                  Eiropas Savienības Oficiālais Vēstnesis

                  L 5/1

         KOMISIJAS ĪSTENOŠANAS REGULA (ES) 2021/11
         (2021. gada 7. janvāris),
         ar kuru groza Īstenošanas regulu (ES) Nr. 498/2012 par to tarifa likmes kvotu piešķiršanu, kas piemērojamas kokmateriālu eksportam no Krievijas Federācijas uz Eiropas Savienību
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Lēmumu 2012/105/ES (2011. gada 14. decembris) par to, lai Savienības vārdā parakstītu un provizoriski piemērotu Nolīgumu vēstuļu apmaiņas veidā starp Eiropas Savienību un Krievijas Federāciju par to tarifa likmes kvotu pārvaldību, kas piemērojamas koksnes eksportam no Krievijas Federācijas uz Eiropas Savienību, un Protokolu starp Eiropas Savienību un Krievijas Federācijas valdību par tehnisko kārtību atbilstīgi minētajam nolīgumam (1), un jo īpaši tā 4. pantu,
         tā kā:

                     (1)

                     Krievijas Federācija 2012. gada 22. augustā pievienojās Pasaules Tirdzniecības organizācijai. Krievijas Federācijas saistības ietver tarifa likmes kvotas konkrētu skujkoku kokmateriālu veidu eksportam, no kurām daļa ir piešķirta eksportam uz Savienību. Šo tarifa likmes kvotu pārvaldības kārtība ir noteikta Nolīgumā vēstuļu apmaiņas veidā starp Eiropas Savienību un Krievijas Federāciju par to tarifa likmes kvotu pārvaldību, kas piemērojamas koksnes [kokmateriālu] eksportam no Krievijas Federācijas uz Eiropas Savienību (2) (“nolīgums”), un Protokolā starp Eiropas Savienību un Krievijas Federācijas valdību par tehnisko kārtību atbilstoši minētajam nolīgumam (3) (“protokols”). Nolīgums un protokols tika parakstīti 2011. gada 16. decembrī. Tie tiek piemēroti provizoriski no dienas, kad Krievijas Federācija pievienojās Pasaules Tirdzniecības organizācijai.

                     (2)

                     Saskaņā ar Lēmuma 2012/105/ES 4. pantu Komisijas Īstenošanas regulā (ES) Nr. 498/2012 (4) paredzēti noteikumi par to tarifa likmes kvotu piešķiršanu, kas piemērojamas kokmateriālu eksportam no Krievijas Federācijas uz Eiropas Savienību. Minētā regula zaudē spēku dienā, kurā ir pabeigta protokola noslēgšanas procedūra.

                     (3)

                     Lai gan nolīgumu un protokolu joprojām piemēro provizoriski, līdz tiek pabeigtas procedūras to noslēgšanai, pieredze, kas gūta, īstenojot Regulu (ES) Nr. 498/2012, liecina par vajadzību grozīt dažus minētās regulas noteikumus.

                     (4)

                     Lai nodrošinātu to, ka katra kvotas perioda pirmajā daļā tradicionālo importētāju maksimālās importa tiesības visās produktu grupās nav mazākas par tiesībām, kas piešķirtas jauniem importētājiem, būtu jāgroza Īstenošanas regulas (ES) Nr. 498/2012 7. panta 1. punkts.

                     (5)

                     Saskaņā ar protokola 3. pantu attiecīgo produktu klasifikācijas pamatā ir Krievijā piemērojamā tarifu un statistikas nomenklatūra. Īstenošanas regulas (ES) Nr. 498/2012 I un III pielikums attiecas uz attiecīgo produktu tarifa kodiem. Ņemot vērā, ka kopš protokola provizoriskas piemērošanas nomenklatūra ir mainīta, šīs izmaiņas ir jāņem vērā pielikumos, lai atspoguļotu Krievijas Federācijā pašlaik piemērojamo tarifu un statistikas nomenklatūru. Tādēļ attiecīgi būtu jāgroza I un III pielikums.

                     (6)

                     Šajā regulā paredzētie pasākumi ir saskaņā ar atzinumu, ko sniegusi Mežsaimniecības komiteja, kura izveidota ar Lēmumu 2012/105/ES,

               IR PIEŅĒMUSI ŠO REGULU.

            1. pants
            Īstenošanas regulu (ES) Nr. 498/2012 groza šādi:

                        1)

                        regulas 2. panta otro daļu aizstāj ar šādu:
                        “Papildus piemēro šādu definīciju: “produktu grupa” ir katra no abām attiecīgo produktu kategorijām saskaņā ar šādu produktu klasifikāciju atbilstīgi Krievijas Federācijā piemērojamai tarifu un statistikas nomenklatūrai, proti, egle un priede. Atbilstošie tarifa kodi, kurus piemēro Krievijas Federācijā un kuri atbilst kombinētajai nomenklatūrai (*1) (“KN”), un Taric kodi ir iekļauti I pielikumā.

                           (*1)  Kā pašreiz noteikts Komisijas Regulā (ES) 2019/1776 (OV L 280, 31.10.2019., 1. lpp.).”;"

                        2)

                        regulas 7. panta 1. punktu aizstāj ar šādu:

                           “Komisija   katru gadu aprēķina robežvērtības, ko piemēro katram tradicionālajam importētājam nākamajam kvotas periodam, saskaņā ar metodi, kas noteikta 6. panta 2. punktā. Ja aprēķinātā robežvērtība tradicionālajam importētājam attiecīgajai produktu grupai ir mazāka par maksimālajiem 1,5 % no tarifa kvotas, kas saskaņā ar 4. panta 3. punktu piešķirta jaunajiem importētājiem, tad robežvērtību attiecīgajam tradicionālajam importētājam nosaka 1,5 % līmenī no tarifa kvotas attiecīgajai produktu grupai.”;

                        3)

                        regulas I pielikumu aizstāj ar šīs regulas I pielikuma tekstu;

                        4)

                        regulas III pielikumu aizstāj ar šīs regulas II pielikuma tekstu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 7. janvārī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 57, 29.2.2012., 1. lpp.

            (2)  OV L 57, 29.2.2012., 3. lpp.

            (3)  OV L 57, 29.2.2012., 5. lpp.

            (4)  Komisijas Īstenošanas regula (ES) Nr. 498/2012 (2012. gada 12. jūnijs) par to tarifa likmes kvotu piešķiršanu, kas piemērojamas kokmateriālu eksportam no Krievijas Federācijas uz Eiropas Savienību (OV L 152, 13.6.2012., 28. lpp.).

            I PIELIKUMS

                     “I PIELIKUMS
                     Atbilstošie tarifa kodi, kurus piemēro Krievijas Federācijā un kuri atbilst KN un Taric kodiem, kas minēti 2. pantā

                                    KN kods

                                       Taric kods

                                    Krievijas tarifa kods

                                    Pilnais apraksts

                                 1.

                                 ex 4403 23 10

                                 10

                                 4403 23 110 0

                                 Parastās egles (Picea abies Karst.) vai Eiropas baltegles (Abies alba Mill.) kokmateriāli diametrā ne mazāk kā 15 cm, bet ne vairāk kā 24 cm, kuru garums ir vismaz 1,0 m

                                 ex 4403 23 90

                                 10

                                 4403 23 190 0

                                 2.

                                 ex 4403 23 10

                                 10

                                 4403 23 110 0

                                 Parastās egles (Picea abies Karst.) vai Eiropas baltegles (Abies alba Mill.) kokmateriāli diametrā vairāk par 24 cm, kuru garums ir vismaz 1,0 m

                                 ex 4403 23 90

                                 10

                                 4403 23 190 0

                                 3.

                                 ex 4403 24 00

                                 10

                                 4403 24 100 0

                                 Parastās egles (Picea abies Karst.) vai Eiropas baltegles (Abies alba Mill.) neapstrādāti kokmateriāli, arī bez mizas vai aplievas, vai četrskaldņu brusas, diametrā mazāk par 15 cm

                                 4.

                                 ex 4403 24 00

                                 10

                                 4403 24 100 0

                                 Citi parastās egles (Picea abies Karst.) vai Eiropas baltegles (Abies alba Mill.) kokmateriāli

                                 5.

                                 ex 4403 21 10

                                 10

                                 4403 21 110 0

                                 Meža priedes (Pinus sylvestris L.) kokmateriāli diametrā ne mazāk kā 15 cm, bet ne vairāk kā 24 cm, kuru garums ir vismaz 1,0 m

                                 ex 4403 21 90

                                 10

                                 4403 21 190 0

                                 6.

                                 ex 4403 21 10

                                 10

                                 4403 21 110 0

                                 Meža priedes (Pinus sylvestris L.) kokmateriāli diametrā vairāk par 24 cm, kuru garums ir vismaz 1,0 m

                                 ex 4403 21 90

                                 10

                                 4403 21 190 0

                                 7.

                                 ex 4403 22 00

                                 10

                                 4403 22 100 0

                                 Meža priedes (Pinus sylvestris L.) neapstrādāti kokmateriāli, arī bez mizas vai aplievas, vai četrskaldņu brusas, diametrā mazāk par 15 cm

                                 8.

                                 ex 4403 22 00

                                 10

                                 4403 22 100 0

                                 Citi meža priedes (Pinus sylvestris L.) kokmateriāli

               ”

            II PIELIKUMS

                     “III PIELIKUMS
                     Korekcijas koeficienti, kas minēti 11. panta 2. punktā

                                    Krievijas tarifa kods

                                    Korekcijas koeficients

                                 4403231100
                                 4403231900
                                 4403241000

                                 0,88

                                 4403211100
                                 4403211900
                                 4403221000

                                 0,87

               ”


title: Komisijas Īstenošanas regula (ES) 2021/51 (2021. gada 22. janvāris), ar ko atbilstoši Eiropas Parlamenta un Padomes Regulai (ES) 2015/2283 atļauj mainīt jaunā pārtikas produkta trans-resveratrola lietošanas nosacījumus un groza Komisijas Īstenošanas regulu (ES) 2017/2470 (Dokuments attiecas uz EEZ)

text:
                  25.1.2021

                  LV

                  Eiropas Savienības Oficiālais Vēstnesis

                  L 23/10

         KOMISIJAS ĪSTENOŠANAS REGULA (ES) 2021/51
         (2021. gada 22. janvāris),
         ar ko atbilstoši Eiropas Parlamenta un Padomes Regulai (ES) 2015/2283 atļauj mainīt jaunā pārtikas produkta trans-resveratrola lietošanas nosacījumus un groza Komisijas Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2015/2283 (2015. gada 25. novembris) par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
         tā kā:

                     (1)

                     Regula (ES) 2015/2283 paredz, ka Savienībā tirgū drīkst laist tikai atļautus un Savienības sarakstā iekļautus jaunus pārtikas produktus.

                     (2)

                     Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.

                     (3)

                     Komisijas Īstenošanas lēmums (ES) 2016/1190 (3) atbilstoši Eiropas Parlamenta un Padomes Regulai (EK) Nr. 258/97 (4) atļāva Savienības tirgū kā jaunu pārtikas produktu sastāvdaļu laist trans-resveratrolu, ko paredzēts izmantot Eiropas Parlamenta un Padomes Direktīvā 2002/46/EK (5) definētās, pieaugušajiem paredzētās pārtikas piedevās kapsulu un tablešu veidā.

                     (4)

                     2020. gada 31. janvārī uzņēmums DSM Nutritional Products Europe (“pieteikuma iesniedzējs”) saskaņā ar Regulas (ES) 2015/2283 10. panta 1. punktu iesniedza Komisijai pieteikumu, kurā lūgts mainīt jaunā pārtikas produkta trans-resveratrola lietošanas nosacījumus. Pieteikuma iesniedzējs lūdza mainīt jauno pārtikas produktu trans-resveratrolu saturošu uztura bagātinātāju piegādes formas, konkrētāk, svītrot specifiskās piegādes formas (kapsulas vai tabletes), kas ir vienīgās atļautās, Savienības sarakstā norādītās uztura bagātinātāju formas.

                     (5)

                     Pieteikuma iesniedzējs uzskata, ka izmaiņas attiecībā uz trans-resveratrolu saturošu uztura bagātinātāju piegādes formām ir vajadzīgas tāpēc, lai trans-resveratrolu varētu izmantot cita veida uztura bagātinātājos, kas nav kapsulas vai tabletes.

                     (6)

                     Ir vairāki jauni pārtikas produkti, kuri patlaban ir atļauti uztura bagātinātājos un ir iekļauti jauno pārtikas produktu Savienības sarakstā un kuru piegādes formas nav precizētas. Tāpēc izmaiņas attiecībā uz trans-resveratrolu saturošu uztura bagātinātāju piegādes formām nodrošinātu konsekvenci attiecībā uz uztura bagātinātāju lietošanas nosacījumiem, kā arī dotu pārtikas apritē iesaistītajiem uzņēmējiem vairāk iespēju pielāgoties patērētāju vēlmēm.

                     (7)

                     Komisija nelūdza Eiropas Pārtikas nekaitīguma iestādes atzinumu saskaņā ar 10. panta 3. punktu, jo jaunā pārtikas produkta trans-resveratrola lietošanas nosacījumu maiņa, proti, uztura bagātinātājiem noteikto specifisko piegādes formu svītrošana, cilvēka veselību ietekmēt nevar. Tāpēc ir lietderīgi mainīt jaunā pārtikas produkta trans-resveratrola lietošanas nosacījumus, lai atļautu to izmantot jebkāda veida uztura bagātinātājos, ievērojot iepriekš atļauto maksimālo līmeni.

                     (8)

                     Ar Īstenošanas lēmumu (ES) 2016/1190 atļautais un jauno pārtikas produktu Savienības sarakstā norādītais trans-resveratrola maksimālais līmenis uztura bagātinātājos nemainās. Drošuma apsvērumi, kas pamatoja atļauju trans-resveratrolu izmantot uztura bagātinātājos, joprojām ir spēkā, un uztura bagātinātājiem noteikto specifisko piegādes formu svītrošana nerada bažas par kaitīgumu.

                     (9)

                     Tāpēc Īstenošanas regulas (ES) 2017/2470 pielikums būtu attiecīgi jāgroza.

                     (10)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants

               1.   Atļauto jaunu pārtikas produktu Savienības sarakstā, kas paredzēts Regulas (ES) 2015/2283 6. pantā un iekļauts Īstenošanas regulā (ES) 2017/2470, ierakstu par jauno pārtikas produktu trans-resveratrolu groza, kā norādīts šīs regulas pielikumā.

               2.   Šā panta 1. punktā minētajā Savienības saraksta ierakstā iekļauj pielikumā noteiktos lietošanas nosacījumus un marķēšanas prasības.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 22. janvārī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 327, 11.12.2015., 1. lpp.

            (2)  Komisijas Īstenošanas regula (ES) 2017/2470 (2017. gada 20. decembris), ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).

            (3)  Komisijas Īstenošanas lēmums (ES) 2016/1190 (2016. gada 19. jūlijs), ar ko trans-resveratrolu atļauj laist tirgū kā jaunu pārtikas produktu sastāvdaļu atbilstīgi Eiropas Parlamenta un Padomes Regulai (EK) Nr. 258/97 (OV L 196, 21.7.2016., 53. lpp.).

            (4)  Eiropas Parlamenta un Padomes Regula (EK) Nr. 258/97 (1997. gada 27. janvāris), kas attiecas uz jauniem pārtikas produktiem un jaunām pārtikas produktu sastāvdaļām (OV L 43, 14.2.1997., 1. lpp.).

            (5)  Eiropas Parlamenta un Padomes Direktīva 2002/46/EK (2002. gada 10. jūnijs) par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).

            PIELIKUMS
            Īstenošanas regulas (ES) 2017/2470 pielikuma 1. tabulā (“Atļautie jaunie pārtikas produkti”) ierakstu par trans-resveratrolu aizstāj ar šādu:

                           Atļautais jaunais pārtikas produkts

                           Jaunā pārtikas produkta lietošanas nosacījumi

                           Īpašas papildu marķēšanas prasības

                           Citas prasības

                           Datu aizsardzība

                           “Trans-resveratrols

                              Konkrēta pārtikas kategorija

                              Maksimālais līmenis

                                       1.

                                       Jaunā pārtikas produkta nosaukums to saturošu pārtikas produktu marķējumā – “trans-resveratrols”.

                                       2.

                                          Trans-resveratrolu saturošu uztura bagātinātāju marķējumā jābūt paziņojumam, ka cilvēkiem, kas lieto zāles, attiecīgo produktu vajadzētu lietot tikai ārsta uzraudzībā.”

                           Pieaugušajiem paredzēti uztura bagātinātāji, kas atbilst definīcijai Direktīvā 2002/46/EK

                           150 mg dienā


title: Komisijas Īstenošanas regula (ES) 2021/52 (2021. gada 22. janvāris), ar ko attiecībā uz apstiprinājuma periodu pagarināšanu darbīgajām vielām benfluralīnam, dimoksistrobīnam, fluazināmam, flutolanilam, mekopropam-P, mepikvatam, metirāmam, oksamilam un piraklostrobīnam groza Īstenošanas regulu (ES) Nr. 540/2011 (Dokuments attiecas uz EEZ)

text:
                  25.1.2021

                  LV

                  Eiropas Savienības Oficiālais Vēstnesis

                  L 23/13

         KOMISIJAS ĪSTENOŠANAS REGULA (ES) 2021/52
         (2021. gada 22. janvāris),
         ar ko attiecībā uz apstiprinājuma periodu pagarināšanu darbīgajām vielām benfluralīnam, dimoksistrobīnam, fluazināmam, flutolanilam, mekopropam-P, mepikvatam, metirāmam, oksamilam un piraklostrobīnam groza Īstenošanas regulu (ES) Nr. 540/2011
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 17. panta pirmo daļu,
         tā kā:

                     (1)

                     Komisijas Īstenošanas regulas (ES) Nr. 540/2011 (2) pielikuma A daļā noteiktas darbīgās vielas, kuras uzskata par apstiprinātām saskaņā ar Regulu (EK) Nr. 1107/2009.

                     (2)

                     Ar Komisijas Īstenošanas regulu (ES) 2019/2094 (3) darbīgo vielu dimoksistrobīna, mekopropa-P, metirāma, oksamila un piraklostrobīna apstiprinājuma periods tika pagarināts līdz 2021. gada 31. janvārim, bet darbīgo vielu benfluralīna, fluazināma, flutolanila un mepikvata apstiprinājuma periods – līdz 2021. gada 28. februārim.

                     (3)

                     Pieteikumi uz minēto vielu apstiprinājuma atjaunošanu tika iesniegti saskaņā ar Komisijas Īstenošanas regulu (ES) Nr. 844/2012 (4).

                     (4)

                     Ņemot vērā to, ka no pieteikumu iesniedzējiem neatkarīgu iemeslu dēļ šo darbīgo vielu novērtēšana ir aizkavējusies, to apstiprinājuma periodi, visdrīzāk, beigsies, pirms tiks pieņemts lēmums par to atjaunošanu. Tāpēc minētos apstiprinājuma periodus nepieciešams pagarināt.

                     (5)

                     Turklāt ir jāpagarina apstiprinājuma periods darbīgajām vielām flutolanilam, mepikvatam un piraklostrobīnam, lai atvēlētu laiku, kas nepieciešams, lai saskaņā ar procedūru, kas noteikta Īstenošanas regulas (ES) Nr. 844/2012 13. un 14. pantā, veiktu ar endokrīni disruptīvām īpašībām saistīto novērtēšanu.

                     (6)

                     Attiecībā uz gadījumiem, kad Komisijai jāpieņem regula, kurā noteikts, ka kādai šīs regulas pielikumā minētajai darbīgajai vielai apstiprinājums netiek atjaunots, jo nav izpildīti apstiprināšanas kritēriji, Komisijai, izvēloties attiecīgo vēlāko datumu, apstiprinājuma termiņa beigas jānosaka vai nu tajā pašā datumā, kāds bijis noteikts pirms šīs regulas pieņemšanas, vai datumā, kurā stājas spēkā regula, ar ko darbīgās vielas apstiprinājums netiek atjaunots. Ja Komisijai ir jāpieņem regula, ar kuru paredz šīs regulas pielikumā minētas darbīgās vielas apstiprinājumu atjaunot, tā atbilstoši apstākļiem centīsies noteikt agrāko iespējamo piemērošanas datumu.

                     (7)

                     Tāpēc Īstenošanas regula (ES) Nr. 540/2011 būtu attiecīgi jāgroza.

                     (8)

                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Īstenošanas regulas (ES) Nr. 540/2011 pielikumu groza saskaņā ar šīs regulas pielikumu.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 22. janvārī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 309, 24.11.2009., 1. lpp.

            (2)  Komisijas Īstenošanas regula (ES) Nr. 540/2011 (2011. gada 25. maijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

            (3)  Komisijas Īstenošanas regula (ES) 2019/2094 (2019. gada 29. novembris), ar ko attiecībā uz apstiprinājuma periodu pagarināšanu darbīgajām vielām benfluralīnam, dimoksistrobīnam, fluazināmam, flutolanilam, mankocebam, mekopropam-P, mepikvatam, metirāmam, oksamilam un piraklostrobīnam groza Īstenošanas regulu (ES) Nr. 540/2011 (OV L 317, 9.12.2019., 102. lpp.).

            (4)  Komisijas Īstenošanas regula (ES) Nr. 844/2012 (2012. gada 18. septembris), ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).

            PIELIKUMS
            Īstenošanas regulas (ES) Nr. 540/2011 pielikuma A daļu groza šādi:

                        1)

                        sestajā slejā “Apstiprināšanas termiņa beigas” attiecībā uz 57. ierakstu par mekopropu-P datumu aizstāj ar “2022. gada 31. janvāris”;

                        2)

                        sestajā slejā “Apstiprināšanas termiņa beigas” attiecībā uz 81. ierakstu par piraklostrobīnu datumu aizstāj ar “2022. gada 31. janvāris”;

                        3)

                        sestajā slejā “Apstiprināšanas termiņa beigas” attiecībā uz 115. ierakstu par metirāmu datumu aizstāj ar “2022. gada 31. janvāris”;

                        4)

                        sestajā slejā “Apstiprināšanas termiņa beigas” attiecībā uz 116. ierakstu par oksamilu datumu aizstāj ar “2022. gada 31. janvāris”;

                        5)

                        sestajā slejā “Apstiprināšanas termiņa beigas” attiecībā uz 128. ierakstu par dimoksistrobīnu datumu aizstāj ar “2022. gada 31. janvāris”;

                        6)

                        sestajā slejā “Apstiprināšanas termiņa beigas” attiecībā uz 187. ierakstu par flutolanilu datumu aizstāj ar “2022. gada 28. februāris”;

                        7)

                        sestajā slejā “Apstiprināšanas termiņa beigas” attiecībā uz 188. ierakstu par benfluralīnu datumu aizstāj ar “2022. gada 28. februāris”;

                        8)

                        sestajā slejā “Apstiprināšanas termiņa beigas” attiecībā uz 189. ierakstu par fluazināmu datumu aizstāj ar “2022. gada 28. februāris”;

                        9)

                        sestajā slejā “Apstiprināšanas termiņa beigas” attiecībā uz 191. ierakstu par mepikvatu datumu aizstāj ar “2022. gada 28. februāris”.


title: Komisijas Īstenošanas regula (ES) 2021/53 (2021. gada 22. janvāris), ar ko groza Padomes Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku

text:
                  25.1.2021

                  LV

                  Eiropas Savienības Oficiālais Vēstnesis

                  L 23/16

         KOMISIJAS ĪSTENOŠANAS REGULA (ES) 2021/53
         (2021. gada 22. janvāris),
         ar ko groza Padomes Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Regulu (EK) Nr. 1210/2003 (2003. gada 7. jūlijs) par konkrētiem īpašiem ierobežojumiem attiecībā uz ekonomikas un finanšu sakariem ar Irāku un par Regulas (EK) Nr. 2465/96 atcelšanu (1), un jo īpaši tās 11. panta b) punktu,
         tā kā:

                     (1)

                     Regulas (EK) Nr. 1210/2003 IV pielikumā ir uzskaitītas ar bijušā prezidenta Sadama Huseina režīmu saistītās fiziskās un juridiskās personas, iestādes vai organizācijas, uz kurām attiecas līdzekļu un saimniecisko resursu iesaldēšana, kā arī aizliegums darīt pieejamus līdzekļus vai saimnieciskos resursus.

                     (2)

                     Apvienoto Nāciju Organizācijas Drošības padomes Sankciju komiteja 2021. gada 18. janvārī nolēma svītrot divas personas no to personu vai organizāciju saraksta, uz kurām būtu jāattiecina līdzekļu un saimniecisko resursu iesaldēšana.

                     (3)

                     Tādēļ atbilstoši būtu jāgroza Regulas (EK) Nr. 1210/2003 IV pielikums,

               IR PIEŅĒMUSI ŠO REGULU.

            1. pants
            Regulas (EK) Nr. 1210/2003 IV pielikumu groza tā, kā izklāstīts šīs regulas pielikumā.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 22. janvārī

                  Komisijas

                  un tās priekšsēdētājas vārdā –

                  Finanšu stabilitātes, finanšu pakalpojumu un kapitāla tirgu savienības ģenerāldirektorāta

                  ģenerāldirektors

            (1)  OV L 169, 8.7.2003., 6. lpp.

            PIELIKUMS
            Regulas (EK) Nr. 1210/2003 IV pielikumā svītro šādus ierakstus:

                        “31.

                        VĀRDS, UZVĀRDS: Zuhair Talib Abd-al-Sattar Al-Naqib. DZIMŠANAS DATUMS / DZIMŠANAS VIETA: aptuveni 1948. gads. PILSONĪBA: Irākas. PAMATOJUMS ANO DROŠĪBAS PADOMES REZOLŪCIJĀ 1483: Militārā izlūkdienesta direktors.”;

                        “33.

                        VĀRDS, UZVĀRDS: Amir Rashid Muhammad Al-Ubaidi. DZIMŠANAS DATUMS / DZIMŠANAS VIETA: 1939. gads, Bagdāde. PILSONĪBA: Irākas. PAMATOJUMS ANO DROŠĪBAS PADOMES REZOLŪCIJĀ 1483: naftas ministrs, 1996. līdz 2003. gads, Militārās industrializācijas organizācijas vadītājs, 1990. gadu sākums.”


title: Padomes Īstenošanas regula (ES) 2021/707 (2021. gada 29. aprīlis), ar ko īsteno 17. panta 3. punktu Regulā (ES) Nr. 224/2014 par ierobežojošiem pasākumiem saistībā ar situāciju Centrālāfrikas Republikā

text:
                  30.4.2021

                  LV

                  Eiropas Savienības Oficiālais Vēstnesis

                  L 147/3

         PADOMES ĪSTENOŠANAS REGULA (ES) 2021/707
         (2021. gada 29. aprīlis),
         ar ko īsteno 17. panta 3. punktu Regulā (ES) Nr. 224/2014 par ierobežojošiem pasākumiem saistībā ar situāciju Centrālāfrikas Republikā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) Nr. 224/2014 (2014. gada 10. marts) par ierobežojošiem pasākumiem saistībā ar situāciju Centrālāfrikas Republikā (1) un jo īpaši tās 17. panta 3. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:

                     (1)

                     2014. gada 10. martā Padome pieņēma Regulu (ES) Nr. 224/2014.

                     (2)

                     2021. gada 5. aprīlī Apvienoto Nāciju Organizācijas Drošības padomes (ANO DP) komiteja, kas izveidota, ievērojot ANO DP Rezolūciju 2127 (2013), apstiprināja vienas vienības svītrošanu no to personu un vienību saraksta, kurām piemēro ierobežojošus pasākumus.

                     (3)

                     Tāpēc būtu attiecīgi jāgroza Regulas (ES) Nr. 224/2014 I pielikums,

               IR PIEŅĒMUSI ŠO REGULU.

            1. pants
            Ar šo Regulas (ES) Nr. 224/2014 I pielikumu groza tā, kā izklāstīts šīs regulas pielikumā.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 29. aprīlī

                  Padomes vārdā –

                  priekšsēdētāja

               A. P. ZACARIAS

            (1)  OV L 70, 11.3.2014., 1. lpp.

            PIELIKUMS
            Regulas (ES) Nr. 224/2014 I pielikuma B daļā (Vienības) iekļautajā sarakstā svītro ierakstu par šādu vienību:

                        1.

                           BUREAU D'ACHAT DE DIAMANT EN CENTRAFRIQUE/KARDIAM (jeb: a) BADICA/KRDIAM; b) KARDIAM).


title: Komisijas Īstenošanas regula (ES) 2021/745 (2021. gada 6. maijs), ar ko attiecībā uz apstiprinājuma perioda pagarināšanu darbīgajām vielām alumīnija amonija sulfātam, alumīnija silikātam, beflubutamīdam, bentiavalikarbam, bifenazātam, boskalīdam, kalcija karbonātam, kaptānam, oglekļa dioksīdam, cimoksanilam, dimetomorfam, etefonam, tējas koka ekstraktam, famoksadonam, tauku destilācijas atliekām, taukskābēm C7–C20, flumioksazīnam, fluoksastrobīnam, flurhloridonam, folpetam, formetanātam, giberelskābei, giberelīniem, heptamaloksilglikānam, hidrolizētiem proteīniem, dzelzs sulfātam, metazahloram, metribuzīnam, milbemektīnam, Paecilomyces lilacinus celmam 251, fenmedifāmam, fosmetam, pirimifosmetilam, augu eļļām / rapšu sēklu eļļām, kālija hidrogēnkarbonātam, propamokarbam, protiokonazolam, kvarca smiltīm, zivju eļļai, dzīvnieku vai augu izcelsmes repelentiem (pēc smaržas) / aitu taukiem, S-metolahloram, taisnās ķēdes lepidopterānferomoniem, tebukonazolam un urīnvielai groza Īstenošanas regulu (ES) Nr. 540/2011 (Dokuments attiecas uz EEZ)

text:
                  7.5.2021

                  LV

                  Eiropas Savienības Oficiālais Vēstnesis

                  L 160/89

         KOMISIJAS ĪSTENOŠANAS REGULA (ES) 2021/745
         (2021. gada 6. maijs),
         ar ko attiecībā uz apstiprinājuma perioda pagarināšanu darbīgajām vielām alumīnija amonija sulfātam, alumīnija silikātam, beflubutamīdam, bentiavalikarbam, bifenazātam, boskalīdam, kalcija karbonātam, kaptānam, oglekļa dioksīdam, cimoksanilam, dimetomorfam, etefonam, tējas koka ekstraktam, famoksadonam, tauku destilācijas atliekām, taukskābēm C7–C20, flumioksazīnam, fluoksastrobīnam, flurhloridonam, folpetam, formetanātam, giberelskābei, giberelīniem, heptamaloksilglikānam, hidrolizētiem proteīniem, dzelzs sulfātam, metazahloram, metribuzīnam, milbemektīnam, Paecilomyces lilacinus celmam 251, fenmedifāmam, fosmetam, pirimifosmetilam, augu eļļām / rapšu sēklu eļļām, kālija hidrogēnkarbonātam, propamokarbam, protiokonazolam, kvarca smiltīm, zivju eļļai, dzīvnieku vai augu izcelsmes repelentiem (pēc smaržas) / aitu taukiem, S-metolahloram, taisnās ķēdes lepidopterānferomoniem, tebukonazolam un urīnvielai groza Īstenošanas regulu (ES) Nr. 540/2011
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 17. panta pirmo daļu,
         tā kā:

                     (1)

                     Komisijas Īstenošanas regulas (ES) Nr. 540/2011 (2) pielikuma A daļā noteiktas darbīgās vielas, kuras uzskata par apstiprinātām saskaņā ar Regulu (EK) Nr. 1107/2009.

                     (2)

                     Ar Komisijas Īstenošanas regulu (ES) 2020/869 (3) darbīgo vielu famoksadona un flumioksazīna apstiprinājuma periods tika pagarināts līdz 2021. gada 30. jūnijam un darbīgo vielu beflubutamīda, bentiavalikarba, bifenazāta, boskalīda, kaptāna, dimetomorfa, etefona, fluoksastrobīna, folpeta, formetanāta, metribuzīna, milbemektīna, Paecilomyces lilacinus celma 251, fenmedifāma, fosmeta, pirimifosmetila, propamokarba, protiokonazola un S-metolahlora apstiprinājuma periods tika pagarināts līdz 2021. gada 31. jūlijam. Ar Komisijas Īstenošanas regulu (ES) 2020/1160 (4) darbīgo vielu alumīnija amonija sulfāta, alumīnija silikāta, kalcija karbonāta, oglekļa dioksīda, tējas koka ekstrakta, tauku destilācijas atlieku, taukskābju C7–C20, giberelskābes, giberelīnu, hidrolizētu proteīnu, dzelzs sulfāta, augu eļļu / rapšu sēklu eļļu, kālija hidrogēnkarbonāta, kvarca smilšu, zivju eļļas, dzīvnieku vai augu izcelsmes repelentu (pēc smaržas) / aitu tauku, taisnās ķēdes lepidopterānferomonu, tebukonazola un urīnvielas apstiprinājuma periods tika pagarināts līdz 2021. gada 31. augustam. Ar Komisijas Īstenošanas regulu (ES) 2017/195 (5) darbīgo vielu metazahlora un cimoksanila apstiprinājuma periods tika pagarināts attiecīgi līdz 2021. gada 31. jūlijam un līdz 2021. gada 31. augustam. Ar Komisijas Īstenošanas regulu (ES) 2017/1527 (6) darbīgās vielas heptamaloksilglikāna apstiprinājuma periods tika pagarināts līdz 2021. gada 31. maijam.

                     (3)

                     Saskaņā ar Komisijas Direktīvu 2011/34/ES (7) darbīgās vielas flurhloridona apstiprinājuma periods beigsies 2021. gada 31. maijā.

                     (4)

                     Pieteikumi uz minēto vielu apstiprinājuma atjaunošanu tika iesniegti saskaņā ar Komisijas Īstenošanas regulu (ES) Nr. 844/2012 (8).

                     (5)

                     Ņemot vērā to, ka no pieteikumu iesniedzējiem neatkarīgu iemeslu dēļ šo darbīgo vielu novērtēšana ir aizkavējusies, to apstiprinājuma periodi, visdrīzāk, beigsies, pirms tiks pieņemts lēmums par to atjaunošanu. Tāpēc minētos apstiprinājuma periodus nepieciešams pagarināt.

                     (6)

                     Turklāt darbīgo vielu bentiavalikarba, kalcija karbonāta, dimetomorfa, etefona, fluoksastrobīna, folpeta, formetanāta, giberelskābes, giberelīnu, metribuzīna, milbemektīna, fenmedifāma, pirimifosmetila, propamokarba, protiokonazola, S-metolahlora, taisnās ķēdes lepidopterānferomonu, tebukonazola un urīnvielas apstiprinājuma periods ir jāpagarina, lai atvēlētu laiku, kas vajadzīgs, lai saskaņā ar Īstenošanas Regulas (ES) Nr. 844/2012 13. un 14. pantā noteikto procedūru veiktu šo darbīgo vielu endokrīni disruptīvo īpašību novērtēšanu.

                     (7)

                     Ja Komisijai ir jāpieņem regula, ar kuru kādas šīs regulas pielikumā minētās darbīgās vielas apstiprinājumu paredz neatjaunot, jo nav izpildīti apstiprināšanas kritēriji, Komisijai, izvēloties attiecīgo vēlāko datumu, apstiprinājuma termiņa beigas jānosaka vai nu tajā pašā datumā, kāds bijis noteikts pirms šīs regulas pieņemšanas, vai datumā, kurā stājas spēkā regula, ar ko darbīgās vielas apstiprinājums netiek atjaunots. Ja Komisijai ir jāpieņem regula, ar kuru paredz atjaunot šīs regulas pielikumā minētas darbīgās vielas apstiprinājumu, Komisija atbilstoši apstākļiem centīsies noteikt agrāko iespējamo piemērošanas datumu.

                     (8)

                     Tāpēc Īstenošanas regula (ES) Nr. 540/2011 būtu attiecīgi jāgroza.

                     (9)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Īstenošanas regulas (ES) Nr. 540/2011 pielikumu groza saskaņā ar šīs regulas pielikumu.

            2. pants
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 6. maijā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 309, 24.11.2009., 1. lpp.

            (2)  Komisijas Īstenošanas regula (ES) Nr. 540/2011 (2011. gada 25. maijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

            (3)  Komisijas Īstenošanas regula (ES) 2020/869 (2020. gada 24. jūnijs), ar ko attiecībā uz apstiprinājuma periodu pagarināšanu darbīgajām vielām beflubutamīdam, benalaksilam, bentiavalikarbam, bifenazātam, boskalīdam, bromoksinilam, kaptānam, ciazofamīdam, dimetomorfam, etefonam, etoksazolam, famoksadonam, fenamifosam, flumioksazīnam, fluoksastrobīnam, folpetam, formetanātam, metribuzīnam, milbemektīnam, Paecilomyces lilacinus celmam 251, fenmedifāmam, fosmetam, pirimifosmetilam, propamokarbam, protiokonazolam un S-metolahloram groza Īstenošanas regulu (ES) Nr. 540/2011 (OV L 201, 25.6.2020., 7. lpp.).

            (4)  Komisijas Īstenošanas regula (ES) 2020/1160 (2020. gada 5. augusts), ar ko attiecībā uz apstiprinājuma periodu pagarināšanu darbīgajām vielām alumīnija amonija sulfātam, alumīnija silikātam, asiņu miltiem, kalcija karbonātam, oglekļa dioksīdam, tējas koka ekstraktam, tauku destilācijas atliekām, taukskābēm C7–C20, ķiploku ekstraktam, giberelskābei, giberelīniem, hidrolizētiem proteīniem, dzelzs sulfātam, diatomītam (diatomīta zemei), augu eļļām / rapšu sēklu eļļām, kālija hidrogēnkarbonātam, kvarca smiltīm, zivju eļļai, dzīvnieku vai augu izcelsmes repelentiem / aitu taukiem, taisnās ķēdes lepidopterānferomoniem, tebukonazolam un urīnvielai groza Īstenošanas regulu (ES) Nr. 540/2011 (OV L 257, 6.8.2020., 29. lpp.).

            (5)  Komisijas Īstenošanas regula (ES) 2017/195 (2017. gada 3. februāris), ar ko attiecībā uz vairāku Īstenošanas regulas (ES) Nr. 686/2012 pielikuma B daļas sarakstā norādītu darbīgo vielu apstiprinājuma periodu pagarināšanu groza Īstenošanas regulu (ES) Nr. 540/2011 (atjaunināšanas programma AIR IV) (OV L 31, 4.2.2017., 21. lpp.).

            (6)  Komisijas Īstenošanas regula (ES) 2017/1527 (2017. gada 6. septembris), ar ko Īstenošanas regulu (ES) Nr. 540/2011 groza attiecībā uz apstiprinājuma periodu pagarināšanu darbīgajām vielām ciflufenamīds, fluopikolīds, heptamaloksilglikāns un malations (OV L 231, 7.9.2017., 3. lpp.).

            (7)  Komisijas Direktīva 2011/34/ES (2011. gada 8. marts), ar ko groza Padomes Direktīvu 91/414/EEK, lai tajā iekļautu flurhloridonu kā darbīgo vielu, un groza Komisijas Lēmumu 2008/934/EK (OV L 62, 9.3.2011., 27. lpp.).

            (8)  Komisijas Īstenošanas regula (ES) Nr. 844/2012 (2012. gada 18. septembris), ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).

            PIELIKUMS
            Īstenošanas regulas (ES) Nr. 540/2011 pielikuma A daļu groza šādi:

                        1)

                        tabulas 35. rindas “Famoksadons” sestajā slejā “Apstiprināšanas termiņa beigas” datumu aizstāj ar “2022. gada 30. jūnijs”;

                        2)

                        tabulas 39. rindas “Flumioksazīns” sestajā slejā “Apstiprināšanas termiņa beigas” datumu aizstāj ar “2022. gada 30. jūnijs”;

                        3)

                        tabulas 88. rindas “Fenmedifāms” sestajā slejā “Apstiprināšanas termiņa beigas” datumu aizstāj ar “2022. gada 31. jūlijs”;

                        4)

                        tabulas 97. rindas “S-metolahlors” sestajā slejā “Apstiprināšanas termiņa beigas” datumu aizstāj ar “2022. gada 31. jūlijs”;

                        5)

                        tabulas 109. ieraksta “Bifenazāts” sestajā slejā “Apstiprināšanas termiņa beigas” datumu aizstāj ar “2022. gada 31. jūlijs”;

                        6)

                        tabulas 110. rindas “Milbemektīns” sestajā slejā “Apstiprināšanas termiņa beigas” datumu aizstāj ar “2022. gada 31. jūlijs”;

                        7)

                        tabulas 142. rindas “Etefons” sestajā slejā “Apstiprināšanas termiņa beigas” datumu aizstāj ar “2022. gada 31. jūlijs”;

                        8)

                        tabulas 145. rindas “Kaptāns” sestajā slejā “Apstiprināšanas termiņa beigas” datumu aizstāj ar “2022. gada 31. jūlijs”;

                        9)

                        tabulas 146. rindas “Folpets” sestajā slejā “Apstiprināšanas termiņa beigas” datumu aizstāj ar “2022. gada 31. jūlijs”;

                        10)

                        tabulas 147. rindas “Formetanāts” sestajā slejā “Apstiprināšanas termiņa beigas” datumu aizstāj ar “2022. gada 31. jūlijs”;

                        11)

                        tabulas 150. rindas “Dimetomorfs” sestajā slejā “Apstiprināšanas termiņa beigas” datumu aizstāj ar “2022. gada 31. jūlijs”;

                        12)

                        tabulas 152. rindas “Metribuzīns” sestajā slejā “Apstiprināšanas termiņa beigas” datumu aizstāj ar “2022. gada 31. jūlijs”;

                        13)

                        tabulas 153. rindas “Fosmets” sestajā slejā “Apstiprināšanas termiņa beigas” datumu aizstāj ar “2022. gada 31. jūlijs”;

                        14)

                        tabulas 154. rindas “Propamokarbs” sestajā slejā “Apstiprināšanas termiņa beigas” datumu aizstāj ar “2022. gada 31. jūlijs”;

                        15)

                        tabulas 156. rindas “Pirimifosmetils” sestajā slejā “Apstiprināšanas termiņa beigas” datumu aizstāj ar “2022. gada 31. jūlijs”;

                        16)

                        tabulas 158. rindas “Beflubutamīds” sestajā slejā “Apstiprināšanas termiņa beigas” datumu aizstāj ar “2022. gada 31. jūlijs”;

                        17)

                        tabulas 163. rindas “Bentiavalikarbs” sestajā slejā “Apstiprināšanas termiņa beigas” datumu aizstāj ar “2022. gada 31. jūlijs”;

                        18)

                        tabulas 164. rindas “Boskalīds” sestajā slejā “Apstiprināšanas termiņa beigas” datumu aizstāj ar “2022. gada 31. jūlijs”;

                        19)

                        tabulas 166. rindas “Fluoksastrobīns” sestajā slejā “Apstiprināšanas termiņa beigas” datumu aizstāj ar “2022. gada 31. jūlijs”;

                        20)

                        tabulas 167. rindas “Paecilomyces lilacinus celms 251” sestajā slejā “Apstiprināšanas termiņa beigas” datumu aizstāj ar “2022. gada 31. jūlijs”;

                        21)

                        tabulas 168. rindas “Protiokonazols” sestajā slejā “Apstiprināšanas termiņa beigas” datumu aizstāj ar “2022. gada 31. jūlijs”;

                        22)

                        tabulas 217. rindas “Metazahlors” sestajā slejā “Apstiprināšanas termiņa beigas” datumu aizstāj ar “2022. gada 31. jūlijs;

                        23)

                        tabulas 219. rindas “Alumīnija amonija sulfāts” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;

                        24)

                        tabulas 220. rindas “Alumīnija silikāts” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;

                        25)

                        tabulas 224. rindas “Kalcija karbonāts” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;

                        26)

                        tabulas 225. rindas “Oglekļa dioksīds” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;

                        27)

                        tabulas 228. rindas “Tējas koka ekstrakts” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;

                        28)

                        tabulas 229. rindas “Tauku destilācijas atliekas” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;

                        29)

                        tabulas 230. rindas “Taukskābes C7–C20” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;

                        30)

                        tabulas 232. rindas “Giberelskābe” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;

                        31)

                        tabulas 233. rindas “Giberelīni” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;

                        32)

                        tabulas 234. rindas “Hidrolizēti proteīni” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;

                        33)

                        tabulas 235. rindas “Dzelzs sulfāts” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;

                        34)

                        tabulas 242. rindas “Augu eļļas / rapšu sēklu eļļa” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;

                        35)

                        tabulas 244. rindas “Kālija hidrogēnkarbonāts” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;

                        36)

                        tabulas 247. rindas “Kvarca smiltis” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;

                        37)

                        tabulas 248. rindas “Zivju eļļa” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;

                        38)

                        tabulas 249. rindas “Dzīvnieku vai augu izcelsmes repelenti (pēc smaržas)/ aitu tauki” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;

                        39)

                        tabulas 255. rindas “Taisnās ķēdes lepidopterān-feromoni” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;

                        40)

                        tabulas 263. rindas “Cimoksanils” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;

                        41)

                        tabulas 268. rindas “Tebukonazols” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;

                        42)

                        tabulas 257. rindas “Urīnviela” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;

                        43)

                        tabulas 298. rindas “Heptamaloksilglikāns” sestajā slejā “Apstiprināšanas termiņa beigas” datumu aizstāj ar “2022. gada 31. maijs”;

                        44)

                        tabulas 354. rindas “Flurhloridons” sestajā slejā “Apstiprināšanas termiņa beigas” datumu aizstāj ar “2022. gada 31. maijs”.


title: Komisijas Īstenošanas regula (ES) 2021/1446 (2021. gada 3. septembris), ar ko attiecībā uz pamatvielas hitozāna hidrohlorīda CAS numuru labo Īstenošanas regulu (ES) Nr. 540/2011 un Īstenošanas regulu (ES) Nr. 563/2014 (Dokuments attiecas uz EEZ)

text:
                  6.9.2021

                  LV

                  Eiropas Savienības Oficiālais Vēstnesis

                  L 313/9

         KOMISIJAS ĪSTENOŠANAS REGULA (ES) 2021/1446
         (2021. gada 3. septembris),
         ar ko attiecībā uz pamatvielas hitozāna hidrohlorīda CAS numuru labo Īstenošanas regulu (ES) Nr. 540/2011 un Īstenošanas regulu (ES) Nr. 563/2014
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 23. panta 5. punktu kopā ar 13. panta 2. punktu un 78. panta 2. punktu,
         tā kā:

                     (1)

                     Ar Komisijas Īstenošanas regulu (ES) Nr. 563/2014 (2) apstiprināja pamatvielu hitozāna hidrohlorīdu un iekļāva to Komisijas Īstenošanas regulas (ES) Nr. 540/2011 (3) pielikumā.

                     (2)

                     Pēc tam, kad Īstenošanas regula (ES) Nr. 563/2014 bija stājusies spēkā, tika konstatēts, ka Īstenošanas regulas (ES) Nr. 563/2014 pielikumos ir kļūdaini norādīts pamatvielai hitozāna hidrohlorīdam izmantotais CAS numurs (Chemical Abstracts Number of the American Chemical Society).

                     (3)

                        CAS numurs ir unikāls ķīmiskās vielas identifikators, kuru izmanto arī tās darbīgajās vielas identificēšanai, ko izmanto augu aizsardzībā; šo numuru izmanto par atsauci ķīmisko vielu tirdzniecībā un reglamentēšanā visā pasaulē, ne tikai attiecībā uz pesticīdiem.

                     (4)

                     Ailē “Parastais nosaukums, identifikācijas numuri” norādīts “Hitozāna hidrohlorīds CAS Nr.: 9012-76-4”. Taču CAS numurs 9012-76-4 ir piešķirts vielai hitozānam, bet hitozāna hidrohlorīda CAS numurs ir 70694-72-3. Ķīmisko vielu pārvaldībā un tirdzniecībā var rasties neskaidrības par vielas identitāti, tāpēc Īstenošanas regulā (ES) Nr. 563/2014 un secīgi arī Īstenošanas regulā (ES) Nr. 540/2011 norādītais CAS numurs ir jālabo.

                     (5)

                     Skaidrības labad ir lietderīgi aizstāt Īstenošanas regulas (ES) Nr. 563/2014 I pielikumu un attiecīgo ierakstu Īstenošanas regulas (ES) Nr. 540/2011 pielikuma C daļā.

                     (6)

                     Lai panāktu skaidrību un juridisko noteiktību uzņēmējiem un izpildiestādēm, šai regulai būtu jāstājas spēkā steidzamības kārtā.

                     (7)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Labojums Īstenošanas regulā (ES) Nr. 563/2014
            Īstenošanas regulas (ES) Nr. 563/2014 I pielikumu labo saskaņā ar šīs regulas I pielikumu.

            2. pants
            Labojums Īstenošanas regulā (ES) Nr. 540/2011
            Īstenošanas regulas (ES) Nr. 540/2011 pielikumu labo saskaņā ar šīs regulas II pielikumu.

            3. pants

                  Stāšanās spēkā

            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 3. septembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 309, 24.11.2009., 1. lpp.

            (2)  Komisijas Īstenošanas regula (ES) Nr. 563/2014 (2014. gada 23. maijs), ar ko apstiprina pamatvielu hitozāna hidrohlorīdu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Īstenošanas regulu (ES) Nr. 540/2011 (OV L 156, 24.5.2014., 5. lpp.).

            (3)  Komisijas Īstenošanas regula (ES) Nr. 540/2011 (2011. gada 25. maijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

            I PIELIKUMS
            Īstenošanas regulas (ES) Nr. 563/2014 I pielikumu aizstāj ar šādu:

                           “Parastais nosaukums, dentifikācijas numuri

                              IUPAC nosaukums

                           Tīrība  (1)

                           Apstiprināšanas datums

                           Īpaši noteikumi

                           Hitozāna hidrohlorīds

                              CAS Nr.: 70694-72-3

                           Neattiecas

                           Eiropas Farmakopeja.
                           Smago metālu maksimālais pieļaujamais daudzums: 40 miljonās daļas (ppm)

                           2014. gada 1. jūlijs

                           Hitozāna hidrohlorīds atbilst Eiropas Parlamenta un Padomes Regulai (EK) Nr. 1069/2009  (2) un Komisijas Regulai (ES) Nr. 142/2011  (3).
                           Hitozāna hidrohlorīdu var izmantot saskaņā ar īpašiem nosacījumiem, kas iekļauti pārskata ziņojuma secinājumos par hitozāna hidrohlorīdu (SANCO/12388/2013), un jo īpaši tā I un II papildinājumā, kurus 2014. gada 20. martā pabeidza Pārtikas aprites un dzīvnieku veselības pastāvīgā komiteja.”

               (1)  Sīkāka informācija par pamatvielas identitāti, tās specifikācija un lietošanas veids ir sniegti pārskata ziņojumā.

               (2)  OV L 300, 14.11.2009., 1. lpp.

               (3)  OV L 54, 26.2.2011., 1. lpp.

            II PIELIKUMS
            Īstenošanas regulas (ES) Nr. 540/2011 pielikuma C daļā ierakstu Nr. 2 par hitozāna hidrohlorīdu aizstāj ar šādu ierakstu:

                           Numurs

                           Parastais nosaukums, identifikācijas numuri

                              IUPAC nosaukums

                           Tīrība  (1)

                           Apstiprināšanas datums

                           Īpaši noteikumi

                           “2

                           Hitozāna hidrohlorīds

                              CAS Nr.: 70694-72-3

                           Neattiecas

                           Eiropas Farmakopeja.
                           Smago metālu maksimālais pieļaujamais daudzums: 40 miljonās daļas (ppm)

                           2014. gada 1. jūlijs

                           Hitozāna hidrohlorīds atbilst Regulai (EK) Nr. 1069/2009 un Regulai (ES) Nr. 142/2011.
                           Hitozāna hidrohlorīdu var izmantot saskaņā ar īpašiem nosacījumiem, kas iekļauti pārskata ziņojuma secinājumos par hitozāna hidrohlorīdu (SANCO/12388/2013), un jo īpaši tā I un II papildinājumā, kurus 2014. gada 20. martā pabeidza Pārtikas aprites un dzīvnieku veselības pastāvīgā komiteja.”

               (1)  Sīkāka informācija par pamatvielas identitāti, tās specifikācija un lietošanas veids ir sniegti pārskata ziņojumā.


title: Komisijas Īstenošanas regula (ES) 2021/1447 (2021. gada 3. septembris), ar kuru groza Īstenošanas regulu (ES) 2020/1534, ar ko pēc termiņbeigu pārskatīšanas, kas veikta, ievērojot Eiropas Parlamenta un Padomes Regulas (ES) 2016/1036 11. panta 2. punktu, nosaka galīgo antidempinga maksājumu dažu sagatavotu vai konservētu Ķīnas Tautas Republikas izcelsmes citrusaugļu (proti, mandarīnu utt.) importam

text:
                  6.9.2021

                  LV

                  Eiropas Savienības Oficiālais Vēstnesis

                  L 313/13

         KOMISIJAS ĪSTENOŠANAS REGULA (ES) 2021/1447
         (2021. gada 3. septembris),
         ar kuru groza Īstenošanas regulu (ES) 2020/1534, ar ko pēc termiņbeigu pārskatīšanas, kas veikta, ievērojot Eiropas Parlamenta un Padomes Regulas (ES) 2016/1036 11. panta 2. punktu, nosaka galīgo antidempinga maksājumu dažu sagatavotu vai konservētu Ķīnas Tautas Republikas izcelsmes citrusaugļu (proti, mandarīnu utt.) importam
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/1036 (2016. gada 8. jūnijs) par aizsardzību pret importu par dempinga cenām no valstīm, kas nav Eiropas Savienības dalībvalstis (1), un jo īpaši tās 14. panta 1. punktu,
         tā kā:

                     (1)

                     Dažu sagatavotu vai konservētu Ķīnas Tautas Republikas izcelsmes citrusaugļu (proti, mandarīnu utt.) importam Savienībā piemēro galīgo antidempinga maksājumu, kas noteikts ar Komisijas Īstenošanas regulu (ES) 2020/1534 (2).

                     (2)

                        Toyoshima Share Yidu Foods Co., Ltd (3), Taric (4) papildu kods A889, uzņēmums, kas atrodas Ķīnas Tautas Republikā un kam par dažu sagatavotu vai konservētu citrusaugļu (proti, mandarīnu utt.) eksportu uz Savienību tiek piemērots antidempinga maksājums 499,6 EUR/t ražojuma neto svara, informēja Komisiju, ka kopš 2008. gada 22. janvāra tam ir cits nosaukums – “Hubei Fomdas Foods Co., Ltd, Yidu, Hubei”.

                     (3)

                     Uzņēmums pēc nosaukuma maiņas 2021. gada 31. martā pieprasīja Komisijai apstiprināt, ka nosaukuma maiņa neietekmē tā tiesības uz maksājuma likmi, ko piemēro ražotājiem eksportētājiem, kuri sadarbojās, bet netika iekļauti izlasē, un kas tam piemērota ar iepriekšējo nosaukumu. Uzņēmums īpaši paskaidroja, ka tas pieprasa, lai nosaukuma maiņa stātos spēkā dienā, kad tas iesniedza pieprasījumu Komisijai, proti, no 2021. gada 31. marta.

                     (4)

                     Komisija pārbaudīja sniegto informāciju un secināja, ka nosaukuma maiņa ir pienācīgi reģistrēta attiecīgajās iestādēs un nav radījusi nekādas jaunas attiecības ar citām uzņēmumu grupām, kuras Komisija neizmeklēja. Tāpēc šī nosaukuma maiņa neietekmē Īstenošanas regulas (ES) 2020/1534 konstatējumus un jo īpaši uzņēmumam piemērojamo antidempinga maksājuma likmi.

                     (5)

                     Ņemot vērā iepriekšējā apsvērumā izklāstītos apsvērumus, Komisija uzskatīja par lietderīgu grozīt Īstenošanas regulu (ES) 2020/1534, lai atspoguļotu izmaiņas tā uzņēmuma nosaukumā, uz kuru iepriekš tika attiecināts TARIC papildu kods A889.

                     (6)

                     Šajā regulā paredzētie pasākumi ir saskaņā ar atzinumu, kuru sniegusi komiteja, kas izveidota ar Regulas (ES) 2016/1036 15. panta 1. punktu,

               IR PIEŅĒMUSI ŠO REGULU.

            1. pants

               1.   Īstenošanas regulas (ES) 2020/1534 pielikumu groza šādi:

                  “Toyoshima Share Yidu Foods Co.”

               aizstāj ar

                  “Hubei Fomdas Foods Co., Ltd, Yidu, Hubei”.

               2.   Taric papildu kodu A889, kas iepriekš tika attiecināts uz uzņēmumu Toyoshima Share Yidu Foods Co., Ltd, no 2021. gada 31. marta attiecina uz uzņēmumu Hubei Fomdas Foods Co., Ltd, Yidu, Hubei. Saskaņā ar muitas jomā piemērojamajiem tiesību aktiem atmaksā galīgo maksājumu, kas samaksāts par Hubei Fomdas Foods Co., Ltd, Yidu, Hubei ražoto ražojumu importu, pārsniedzot Īstenošanas regulas (ES) 2020/1534 1. panta 2. punktā attiecībā uz Toyoshima Share Yidu Foods Co noteikto antidempinga maksājumu, vai piešķir atbrīvojumu no tā.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 3. septembrī

                  Komisijas vārdā –

                  Priekšsēdētāja

               Ursula VON DER LEYEN

            (1)  OV L 176, 30.6.2016., 21. lpp.

            (2)  Komisijas Īstenošanas regula (ES) 2020/1534 (2020. gada 21. oktobris), ar ko pēc termiņbeigu pārskatīšanas, kas veikta, ievērojot Eiropas Parlamenta un Padomes Regulas (ES) 2016/1036 11. panta 2. punktu, nosaka galīgo antidempinga maksājumu dažu sagatavotu vai konservētu Ķīnas Tautas Republikas izcelsmes citrusaugļu (proti, mandarīnu utt.) importam (OV L 351, 22.10.2020., 2. lpp.).

            (3)  Šis uzņēmums ir minēts Regulas (ES) 2020/1534 pielikumā kā ražotājs eksportētājs, kas sadarbojās, bet netika iekļauts izlasē.

            (4)  Eiropas Savienības integrētais muitas tarifs.


title: Komisijas Īstenošanas regula (ES) 2021/1448 (2021. gada 3. septembris), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno zema riska darbīgās vielas kalcija karbonāta apstiprinājumu un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ)

text:
                  6.9.2021

                  LV

                  Eiropas Savienības Oficiālais Vēstnesis

                  L 313/15

         KOMISIJAS ĪSTENOŠANAS REGULA (ES) 2021/1448
         (2021. gada 3. septembris),
         ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno zema riska darbīgās vielas kalcija karbonāta apstiprinājumu un groza Komisijas Īstenošanas regulas (ES) Nr. 540/2011 pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 20. panta 1. punktu saistībā ar tās 22. panta 1. punktu,
         tā kā:

                     (1)

                     Komisijas Direktīva 2008/127/EK (2) kalcija karbonātu kā darbīgo vielu iekļāva Padomes Direktīvas 91/414/EEK (3) I pielikumā.

                     (2)

                     Darbīgās vielas, kas iekļautas Direktīvas 91/414/EEK I pielikumā, tiek uzskatītas par apstiprinātām uz Regulas (EK) Nr. 1107/2009 pamata un ir norādītas Komisijas Īstenošanas regulas (ES) Nr. 540/2011 (4) pielikuma A daļas sarakstā.

                     (3)

                     Īstenošanas regulas (ES) Nr. 540/2011 pielikuma A daļā noteiktais darbīgās vielas kalcija karbonāta apstiprinājums zaudē spēku 2022. gada 31. augustā.

                     (4)

                     Komisijas Īstenošanas regulas (ES) Nr. 844/2012 (5) 1. pantā norādītajā laikā saskaņā ar minētā panta noteikumiem tika iesniegts pieteikums uz darbīgās vielas kalcija karbonāta apstiprinājuma atjaunošanu.

                     (5)

                     Pieteikuma iesniedzējs iesniedza papildu dokumentāciju, kas vajadzīga saskaņā ar Īstenošanas regulas (ES) Nr. 844/2012 6. pantu. Ziņotāja dalībvalsts pieteikumu atzina par pilnīgu.

                     (6)

                     Ziņotāja dalībvalsts, apspriedusies ar otru ziņotāju dalībvalsti, sagatavoja atjaunošanas novērtējuma ziņojuma projektu un 2019. gada 23. oktobrī to iesniedza Eiropas Pārtikas nekaitīguma iestādei (“Iestāde”) un Komisijai. Iestāde papildu kopsavilkuma dokumentāciju darīja publiski pieejamu. Iestāde atjaunošanas novērtējuma ziņojuma projektu arī nosūtīja pieteikuma iesniedzējam un dalībvalstīm, lai saņemtu to komentārus, un uzsāka par to sabiedrisku apspriešanu. Saņemtos komentārus Iestāde nosūtīja Komisijai.

                     (7)

                     2021. gada 9. februārī Iestāde Komisijai nosūtīja secinājumu (6) par to, vai gaidāms, ka kalcija karbonāts atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem.

                     (8)

                     2021. gada 19. maijā Komisija Augu, dzīvnieku, pārtikas aprites un dzīvnieku barības pastāvīgajai komitejai iesniedza ziņojumu un regulas projektu par kalcija karbonāta apstiprinājuma atjaunošanu.

                     (9)

                     Komisija pieteikuma iesniedzēju aicināja par Iestādes secinājumu un – saskaņā ar Īstenošanas regulas (ES) Nr. 844/2012 14. panta 1. punkta trešo daļu – par atjaunošanas ziņojumu iesniegt komentārus. Pieteikuma iesniedzējs komentārus iesniedza, un tie tika rūpīgi izskatīti.

                     (10)

                     Konstatēts, ka vismaz viena darbīgo vielu kalcija karbonātu saturoša augu aizsardzības līdzekļa viens vai vairāki reprezentatīvie lietojumi atbilst Regulas (EK) Nr. 1107/2009 4. pantā noteiktajiem apstiprināšanas kritērijiem.

                     (11)

                     Darbīgās vielas kalcija karbonāta apstiprinājuma atjaunošanas sakarā veiktais riska novērtējums balstīts uz nelielu skaitu reprezentatīvo lietojumu, taču tie neierobežo lietojumus, kādiem kalcija karbonātu saturoši augu aizsardzības līdzekļi var tikt atļauti. Tāpēc ierobežojumu, no kura izriet, ka minēto vielu var lietot (tikai) par repelentu, saglabāt nav lietderīgi.

                     (12)

                     Komisija arī uzskata, ka atbilstoši Regulas (EK) Nr. 1107/2009 22. pantam kalcija karbonāts ir zema riska darbīgā viela. Kalcija karbonāts nav viela, kas izraisa bažas, un atbilst Regulas (EK) Nr. 1107/2009 II pielikuma 5.1. punkta nosacījumiem. Tāpēc apstiprinājumu kalcija karbonātam kā zema riska darbīgai vielai ir lietderīgi atjaunot.

                     (13)

                     Tāpēc Īstenošanas regula (ES) Nr. 540/2011 būtu attiecīgi jāgroza.

                     (14)

                     Lai atjaunošanas procedūru varētu pabeigt pirms minētās darbīgās vielas apstiprinājuma termiņa beigām, Komisijas Īstenošanas regula (ES) 2021/745 (7) kalcija karbonāta apstiprinājuma termiņu pagarināja līdz 2022. gada 31. augustam. Tomēr, ņemot vērā, ka lēmums par atjaunošanu ticis pieņemts pirms minētā pagarinātā apstiprinājuma termiņa beigām, šī regula būtu jāpiemēro no agrāka datuma.

                     (15)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Darbīgās vielas apstiprinājuma atjaunošana
            Tiek atjaunots apstiprinājums I pielikumā specificētajai darbīgajai vielai kalcija karbonātam kā zema riska vielai.

            2. pants
            Grozījumi Īstenošanas regulā (ES) Nr. 540/2011
            Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.

            3. pants
            Stāšanās spēkā un piemērošanas sākumdatums
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2021. gada 1. novembra.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 3. septembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 309, 24.11.2009., 1. lpp.

            (2)  Komisijas Direktīva 2008/127/EK (2008. gada 18. decembris), ar ko groza Padomes Direktīvu 91/414/EEK, lai tajā iekļautu vairākas darbīgās vielas (OV L 344, 20.12.2008., 89. lpp.).

            (3)  Padomes Direktīva 91/414/EEK (1991. gada 15. jūlijs) par augu aizsardzības līdzekļu laišanu tirgū (OV L 230, 19.8.1991., 1. lpp.).

            (4)  Komisijas Īstenošanas regula (ES) Nr. 540/2011 (2011. gada 25. maijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

            (5)  Komisijas Īstenošanas regula (ES) Nr. 844/2012 (2012. gada 18. septembris), ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).

            (6)  EFSA Journal 2021;19(4):6500; pieejams tiešsaistē: www.efsa.europa.eu.

            (7)  Komisijas Īstenošanas regula (ES) 2021/745 (2021. gada 6. maijs), ar ko attiecībā uz apstiprinājuma perioda pagarināšanu darbīgajām vielām alumīnija amonija sulfātam, alumīnija silikātam, beflubutamīdam, bentiavalikarbam, bifenazātam, boskalīdam, kalcija karbonātam, kaptānam, oglekļa dioksīdam, cimoksanilam, dimetomorfam, etefonam, tējas koka ekstraktam, famoksadonam, tauku destilācijas atliekām, taukskābēm C7–C20, flumioksazīnam, fluoksastrobīnam, flurhloridonam, folpetam, formetanātam, giberelskābei, giberelīniem, heptamaloksilglikānam, hidrolizētiem proteīniem, dzelzs sulfātam, metazahloram, metribuzīnam, milbemektīnam, Paecilomyces lilacinus celmam 251, fenmedifāmam, fosmetam, pirimifosmetilam, augu eļļām/rapšu sēklu eļļām, kālija hidrogēnkarbonātam, propamokarbam, protiokonazolam, kvarca smiltīm, zivju eļļai, dzīvnieku vai augu izcelsmes repelentiem (pēc smaržas)/aitu taukiem, S-metolahloram, taisnās ķēdes lepidopterānferomoniem, tebukonazolam un urīnvielai groza Īstenošanas regulu (ES) Nr. 540/2011 (OV L 160, 7.5.2021., 89. lpp.).

            I PIELIKUMS

                           Parastais nosaukums, identifikācijas numuri

                              IUPAC nosaukums

                        Tīrība  (1)

                           Apstiprināšanas datums

                           Apstiprināšanas termiņa beigas

                           Īpaši noteikumi

                        Kalcija karbonāts

                           CAS Nr. 471-34-1

                           CIPAC Nr. 843

                           IUPAC nosaukums: kalcija karbonāts

                        950 g/kg

                           2021. gada 1. novembris

                           2036. gada 31. oktobris

                        Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā apstiprinājuma atjaunošanas ziņojuma secinājumus par kalcija karbonātu un jo īpaši tā I un II papildinājumu.

               (1)  Sīkāka informācija par darbīgās vielas identitāti un specifikāciju sniegta atjaunošanas ziņojumā.

            II PIELIKUMS
            Īstenošanas regulas (ES) Nr. 540/2011 pielikumu groza šādi:

                        1)

                        A daļā svītro 224. ierakstu par kalcija karbonātu;

                        2)

                        D daļā pievieno šādu ierakstu:

                                       Skaits

                                       Parastais nosaukums, identifikācijas numuri

                                          IUPAC nosaukums

                                       Tīrība

                                       Apstiprināšanas datums

                                       Apstiprināšanas termiņa beigas

                                       Īpaši noteikumi

                                    “31

                                    kalcija karbonāts

                                       CAS Nr. 471-34-1

                                       CIPAC Nr. 843

                                       IUPAC nosaukums: kalcija karbonāts

                                    950 g/kg

                                    2021. gada 1. novembris

                                       2036. gada 31. oktobris

                                    Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā apstiprinājuma atjaunošanas ziņojuma secinājumus par kalcija karbonātu un jo īpaši tā I un II papildinājumu.”


title: Komisijas Īstenošanas regula (ES) 2021/1449 (2021. gada 3. septembris), ar ko attiecībā uz apstiprinājuma termiņu pagarināšanu darbīgajām vielām 2-fenilfenolam (ieskaitot tādus tā sāļus kā nātrija sāls), 8-hidroksihinolīnam, amidosulfuronam, bifenoksam, hlormekvatam, hlortoluronam, klofentezīnam, klomazonam, cipermetrīnam, daminozīdam, deltametrīnam, dikambam, difenokonazolam, diflufenikānam, dimetahloram, etofēnproksam, fenoksapropam-P, fenpropidīnam, fludioksonilam, flufenacetam, fostiazātam, indoksakarbam, lenacilam, MCPA, MCPB, nikosulfuronam, parafīneļļām, parafīneļļai, penkonazolam, piklorāmam, propakvizafopam, prosulfokarbam, etil-kvizalofopam-P, tefuril-kvizalofopam-P, sēram, tetrakonazolam, trialātam, triflusulfuronam un tritosulfuronam groza Īstenošanas regulu (ES) Nr. 540/2011 (Dokuments attiecas uz EEZ)

text:
                  6.9.2021

                  LV

                  Eiropas Savienības Oficiālais Vēstnesis

                  L 313/20

         KOMISIJAS ĪSTENOŠANAS REGULA (ES) 2021/1449
         (2021. gada 3. septembris),
         ar ko attiecībā uz apstiprinājuma termiņu pagarināšanu darbīgajām vielām 2-fenilfenolam (ieskaitot tādus tā sāļus kā nātrija sāls), 8-hidroksihinolīnam, amidosulfuronam, bifenoksam, hlormekvatam, hlortoluronam, klofentezīnam, klomazonam, cipermetrīnam, daminozīdam, deltametrīnam, dikambam, difenokonazolam, diflufenikānam, dimetahloram, etofēnproksam, fenoksapropam-P, fenpropidīnam, fludioksonilam, flufenacetam, fostiazātam, indoksakarbam, lenacilam, MCPA, MCPB, nikosulfuronam, parafīneļļām, parafīneļļai, penkonazolam, piklorāmam, propakvizafopam, prosulfokarbam, etil-kvizalofopam-P, tefuril-kvizalofopam-P, sēram, tetrakonazolam, trialātam, triflusulfuronam un tritosulfuronam groza Īstenošanas regulu (ES) Nr. 540/2011
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 17. panta pirmo daļu,
         tā kā:

                     (1)

                     Komisijas Īstenošanas regulas (ES) Nr. 540/2011 (2) pielikuma A daļa nosaka darbīgās vielas, ko uzskata par apstiprinātām saskaņā ar Regulu (EK) Nr. 1107/2009.

                     (2)

                     Komisijas Īstenošanas regula (ES) 2020/1511 (3) darbīgo vielu hlortolurona, klomazona, cipermetrīna, daminozīda, deltametrīna, fludioksonila, flufenaceta, fostiazāta, indoksakarba, MCPA, MCPB un prosulfokarba apstiprinājuma termiņu pagarināja līdz 2021. gada 31. oktobrim, darbīgās vielas tritosulfurona apstiprinājuma termiņu – līdz 2021. gada 30. novembrim un darbīgo vielu amidosulfurona, bifenoksa, klofentezīna, dikamba, difenokonazola, diflufenikāna, fenoksapropa-P, fenpropidīna, lenacila, nikosulfurona, parafīna eļļu, piklorāma, sēra un triflusulfurona apstiprinājuma termiņu – līdz 2021. gada 31. decembrim. Komisijas Īstenošanas regula (ES) 2020/2104 (4) darbīgās vielas parafīneļļas apstiprinājuma termiņu pagarināja līdz 2021. gada 31. decembrim. Komisijas Īstenošanas regula (ES) 2017/555 (5) darbīgo vielu hlormekvata, propakvizofopa un etil-kvizalofopa-P apstiprinājuma termiņu pagarināja līdz 2021. gada 30. novembrim un aktīvo vielu 2-fenilfenola (arī tādu tā sāļu kā nātrija sāls), dimetahlora, etofēnproksa, penkonazola, tetrakonazola un tri-allāta apstiprinājuma termiņu – līdz 2021. gada 31. decembrim. Komisijas Īstenošanas regula (ES) 2017/1530 (6) darbīgās vielas tefuril-kvizalofopa-P apstiprinājuma termiņu pagarināja līdz 2021. gada 30. novembrim.

                     (3)

                     Saskaņā ar Komisijas Īstenošanas regulu (ES) Nr. 993/2011 (7) darbīgās vielas 8-hidroksihinolīna apstiprinājuma termiņš beigsies 2021. gada 31. decembrī.

                     (4)

                     Pieteikumi uz minēto vielu apstiprinājuma atjaunošanu tika iesniegti saskaņā ar Komisijas Īstenošanas regulu (ES) Nr. 844/2012 (8).

                     (5)

                     Ņemot vērā, ka no pieteikumu iesniedzējiem neatkarīgu iemeslu dēļ šo darbīgo vielu novērtēšana ir aizkavējusies, to apstiprinājuma termiņi, visdrīzāk, beigsies, pirms tiks pieņemts lēmums par to atjaunošanu. Tāpēc minētos apstiprinājuma termiņus nepieciešams pagarināt.

                     (6)

                     Turklāt jāpagarina darbīgo vielu 2-fenilfenola (arī tādu tā sāļu kā nātrija sāls), 8-hidroksihinolīna, amidosulfurona, klofentezīna, klomazona, daminozīda, fenoksapropa-P, fludioksonila, flufenaceta, lenacila, triflusulfurona un tritosulfurona apstiprinājuma termiņš, lai atvēlētu laiku, kas vajadzīgs, lai saskaņā ar Īstenošanas regulas (ES) Nr. 844/2012 13. un 14. pantā noteikto procedūru veiktu šo vielu endokrīni disruptīvo īpašību novērtēšanu.

                     (7)

                     Ja Komisijai jāpieņem regula, kura kādas šīs regulas pielikumā minētās darbīgās vielas apstiprinājumu paredz neatjaunot, jo nav izpildīti apstiprināšanas kritēriji, Komisijai, izvēloties attiecīgo vēlāko datumu, apstiprinājuma termiņa beigas jānosaka vai nu tajā pašā datumā, kāds bijis noteikts pirms šīs regulas pieņemšanas, vai datumā, kurā stājas spēkā regula, ar ko darbīgās vielas apstiprinājums netiek atjaunots. Ja Komisijai jāpieņem regula, kura šīs regulas pielikumā minētas darbīgās vielas apstiprinājumu paredz atjaunot, Komisija atbilstoši apstākļiem centīsies noteikt agrāko iespējamo piemērošanas datumu.

                     (8)

                     Tāpēc Īstenošanas regula (ES) Nr. 540/2011 būtu attiecīgi jāgroza.

                     (9)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Īstenošanas regulas (ES) Nr. 540/2011 pielikumu groza saskaņā ar šīs regulas pielikumu.

            2. pants
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 3. septembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 309, 24.11.2009., 1. lpp.

            (2)  Komisijas Īstenošanas regula (ES) Nr. 540/2011 (2011. gada 25. maijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

            (3)  Komisijas Īstenošanas regula (ES) 2020/1511 (2020. gada 16. oktobris), ar ko apstiprinājuma periodu pagarināšanu darbīgajām vielām amidosulfuronam, bifenoksam, hlortoluronam, klofentezīnam, klomazonam, cipermetrīnam, daminozīdam, deltametrīnam, dikambam, difenokonazolam, diflufenikānam, fenoksapropam-P, fenpropidīnam, fludioksonilam, flufenacetam, fostiazātam, indoksakarbam, lenacilam, MCPA, MCPB, nikosulfuronam, parafīneļļām, piklorāmam, prosulfokarbam, sēram, triflusulfuronam un tritosulfuronam groza Īstenošanas regulu (ES) Nr. 540/2011 (OV L 344, 19.10.2020., 18. lpp.).

            (4)  Komisijas Īstenošanas regula (ES) 2020/2104 (2020. gada 15. decembris), ar ko attiecībā uz darbīgās vielas parafīneļļas apstiprinājuma perioda pagarināšanu groza Īstenošanas regulu (ES) Nr. 540/2011 (OV L 425., 16.12.2020., 93. lpp.).

            (5)  Komisijas Īstenošanas regula (ES) 2017/555 (2017. gada 24. marts), ar ko attiecībā uz vairāku Īstenošanas regulas (ES) Nr. 686/2012 pielikuma B daļas sarakstā norādītu darbīgo vielu apstiprinājuma periodu pagarināšanu groza Īstenošanas regulu (ES) Nr. 540/2011 (atjaunināšanas programma AIR IV) (OV L 80, 25.3.2017., 1. lpp.).

            (6)  Komisijas Īstenošanas regula (ES) 2017/1530 (2017. gada 7. septembris), ar ko Īstenošanas regulu (ES) Nr. 540/2011 groza attiecībā uz apstiprinājuma perioda pagarināšanu darbīgajai vielai tefuril-kvizalofopam-P (OV L 232, 8.9.2017., 4. lpp.).

            (7)  Komisijas Īstenošanas regula (ES) Nr. 993/2011 (2011. gada 6. oktobris), ar ko apstiprina darbīgo vielu 8-hidroksihinolīnu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu (OV L 263, 7.10.2011., 1. lpp.).

            (8)  Komisijas Īstenošanas regula (ES) Nr. 844/2012 (2012. gada 18. septembris), ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).

            PIELIKUMS
            Īstenošanas regulas (ES) Nr. 540/2011 pielikuma A daļu groza šādi:

                        1)

                        18. rindas (8-hidroksihinolīns) sestajā slejā “Apstiprināšanas termiņa beigas” datumu aizstāj ar “2022. gada 31. decembris”;

                        2)

                        40. rindas (deltametrīns) sestajā slejā “Apstiprināšanas termiņa beigas” datumu aizstāj ar “2022. gada 31. oktobris”;

                        3)

                        65. rindas (flufenacets) sestajā slejā “Apstiprināšanas termiņa beigas” datumu aizstāj ar “2022. gada 31. oktobris”;

                        4)

                        69. rindas (fostiazāts) sestajā slejā “Apstiprināšanas termiņa beigas” datumu aizstāj ar “2022. gada 31. oktobris”;

                        5)

                        102. rindas (hlortolurons) sestajā slejā “Apstiprināšanas termiņa beigas” datumu aizstāj ar “2022. gada 31. oktobris”;

                        6)

                        103. rindas (cipermetrīns) sestajā slejā “Apstiprināšanas termiņa beigas” datumu aizstāj ar “2022. gada 31. oktobris”;

                        7)

                        104. rindas (daminozīds) sestajā slejā “Apstiprināšanas termiņa beigas” aizvieto ar “2022. gada 31. oktobris”;

                        8)

                        107. rindas (MCPA) sestajā slejā “Apstiprināšanas termiņa beigas” datumu aizstāj ar “2022. gada 31. oktobris”;

                        9)

                        108. rindas (MCPB) sestajā slejā “Apstiprināšanas termiņa beigas” datumu aizstāj ar “2022. gada 31. oktobris”;

                        10)

                        119. rindas (indoksakarbs) sestajā slejā “Apstiprināšanas termiņa beigas” datumu aizstāj ar “2022. gada 31. oktobris”;

                        11)

                        160. rindas (prosulfokarbs) sestajā slejā “Apstiprināšanas termiņa beigas” datumu aizstāj ar “2022. gada 31. oktobris”;

                        12)

                        161. rindas (fludioksonils) sestajā slejā “Apstiprināšanas termiņa beigas” datumu aizstāj ar “2022. gada 31. oktobris”;

                        13)

                        162. rindas (klomazons) sestajā slejā “Apstiprināšanas termiņa beigas” datumu aizstāj ar “2022. gada 31. oktobris”;

                        14)

                        169. rindas (amidosulfurons) sestajā slejā “Apstiprināšanas termiņa beigas” datumu aizstāj ar “2022. gada 31. decembris”;

                        15)

                        170. rindas (nikosulfurons) sestajā slejā “Apstiprināšanas termiņa beigas” datumu aizstāj ar “2022. gada 31. decembris”;

                        16)

                        171. rindas (klofentezīns) sestajā slejā “Apstiprināšanas termiņa beigas” datumu aizstāj ar “2022. gada 31. decembris”;

                        17)

                        172. rindas (dikambs) sestajā slejā “Apstiprināšanas termiņa beigas” datumu aizstāj ar “2022. gada 31. decembris”;

                        18)

                        173. rindas (difenokonazols) sestajā slejā “Apstiprināšanas termiņa beigas” datumu aizstāj ar “2022. gada 31. decembris”;

                        19)

                        176. rindas (lenacils) sestajā slejā “Apstiprināšanas termiņa beigas” datumu aizstāj ar “2022. gada 31. decembris”;

                        20)

                        178. rindas (piklorāms) sestajā slejā “Apstiprināšanas termiņa beigas” datumu aizstāj ar “2022. gada 31. decembris”;

                        21)

                        180. rindas (bifenokss) sestajā slejā “Apstiprināšanas termiņa beigas” datumu aizstāj ar “2022. gada 31. decembris”;

                        22)

                        181. rindas (diflufenikāns) sestajā slejā “Apstiprināšanas termiņa beigas” datumu aizstāj ar “2022. gada 31. decembris”;

                        23)

                        182. rindas (fenoksaprops-P) sestajā slejā “Apstiprināšanas termiņa beigas” datumu aizstāj ar “2022. gada 31. decembris”;

                        24)

                        183. rindas (fenpropidīns) sestajā slejā “Apstiprināšanas termiņa beigas” datumu aizstāj ar “2022. gada 31. decembris”;

                        25)

                        186. rindas (tritosulfurons) sestajā slejā “Apstiprināšanas termiņa beigas” datumu aizstāj ar “2022. gada 30. novembris”;

                        26)

                        276. rindas (Hlormekvats) sestajā slejā “Apstiprināšanas termiņa beigas” datumu aizstāj ar “2022. gada 30. novembris”;

                        27)

                        278. rindas (Propakvizofops) sestajā slejā “Apstiprināšanas termiņa beigas” datumu aizstāj ar “2022. gada 30. novembris”;

                        28)

                        279. rindas (Kvizalofops-P un Tefuril-kvizalofops-P) sestajā slejā “Apstiprināšanas termiņa beigas” datumu aizstāj ar “2022. gada 30. novembris”;

                        29)

                        284. rindas (Dimetahlors) sestajā slejā “Apstiprināšanas termiņa beigas” datumu aizstāj ar “2022. gada 31. decembris”;

                        30)

                        285. rindas (Etofenprokss) sestajā slejā “Apstiprināšanas termiņa beigas” datumu aizstāj ar “2022. gada 31. decembris”;

                        31)

                        287. rindas (Penkonazols) sestajā slejā “Apstiprināšanas termiņa beigas” datumu aizstāj ar “2022. gada 31. decembris”;

                        32)

                        288. rindas (Triallāts) sestajā slejā “Apstiprināšanas termiņa beigas” datumu aizstāj ar “2022. gada 31. decembris”;

                        33)

                        289. rindas (Triflusulfurons) sestajā slejā “Apstiprināšanas termiņa beigas” datumu aizstāj ar “2022. gada 31. decembris”;

                        34)

                        292. rindas (Sērs) sestajā slejā “Apstiprināšanas termiņa beigas” datumu aizstāj ar “2022. gada 31. decembris”;

                        35)

                        293. rindas (Tetrakonazols) sestajā slejā “Apstiprināšanas termiņa beigas” datumu aizstāj ar “2022. gada 31. decembris”;

                        36)

                        294. rindas (Parafīneļļas) sestajā slejā “Apstiprināšanas termiņa beigas” datumu aizstāj ar “2022. gada 31. decembris”;

                        37)

                        295. rindas (Parafīneļļa) sestajā slejā “Apstiprināšanas termiņa beigas” datumu aizstāj “2022. gada 31. decembris”;

                        38)

                        299. rindas (2-fenilfenols (ietverot tā sāļus, piem., nātrija sāļus) sestajā slejā “Apstiprināšanas termiņa beigas” datumu aizstāj ar “2022. gada 31. decembris”.


title: Komisijas Īstenošanas regula (ES) 2021/1450 (2021. gada 3. septembris), ar ko attiecībā uz darbīgo vielu akrinatrīna un prohlorāza apstiprinājuma termiņiem groza Īstenošanas regulu (ES) Nr. 540/2011 (Dokuments attiecas uz EEZ)

text:
                  6.9.2021

                  LV

                  Eiropas Savienības Oficiālais Vēstnesis

                  L 313/25

         KOMISIJAS ĪSTENOŠANAS REGULA (ES) 2021/1450
         (2021. gada 3. septembris),
         ar ko attiecībā uz darbīgo vielu akrinatrīna un prohlorāza apstiprinājuma termiņiem groza Īstenošanas regulu (ES) Nr. 540/2011
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 17. panta pirmo daļu,
         tā kā:

                     (1)

                     Komisijas Īstenošanas regulas (ES) Nr. 540/2011 (2) pielikuma A daļa nosaka darbīgās vielas, ko uzskata par apstiprinātām saskaņā ar Regulu (EK) Nr. 1107/2009.

                     (2)

                     Komisijas Īstenošanas regula (ES) 2019/291 (3) darbīgo vielu akrinatrīna un prohlorāza apstiprinājuma termiņu pagarināja no 2021. gada 31. decembra līdz 2023. gada 31. decembrim.

                     (3)

                     Pieteikumi uz attiecīgo darbīgo vielu apstiprinājuma atjaunošanu tika iesniegti saskaņā ar Komisijas Īstenošanas regulas (ES) Nr. 844/2012 (4) 1. pantu. Tomēr par darbīgajām vielām akrinatrīnu un prohlorāzu pieteikuma iesniedzēji ir apstiprinājuši, ka vairs neatbalsta pieteikumus uz apstiprinājuma atjaunošanu.

                     (4)

                     Ņemot vērā Regulas (EK) Nr. 1107/2009 17. panta pirmo daļu, minēto darbīgo vielu apstiprinājuma termiņa pagarinājumi, kas noteikti ar Īstenošanas regulu (ES) 2019/291, vairs nav pamatoti. Tāpēc ir lietderīgi noteikt, ka akrinatrīna un prohlorāza apstiprinājums beidzas datumā, kurā tas beigtos, ja netiktu pagarināts.

                     (5)

                     Tāpēc Īstenošanas regula (ES) Nr. 540/2011 būtu attiecīgi jāgroza.

                     (6)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Īstenošanas regulas (ES) Nr. 540/2011 pielikumu groza saskaņā ar šīs regulas pielikumu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 3. septembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 309, 24.11.2009., 1. lpp.

            (2)  Komisijas Īstenošanas regula (ES) Nr. 540/2011 (2011. gada 25. maijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

            (3)  Komisijas Īstenošanas regula (ES) 2019/291 (2019. gada 19. februāris), ar ko attiecībā uz apstiprinājuma perioda pagarināšanu darbīgajām vielām 1-naftilacetamīdam, 1-naftiletiķskābei, akrinatrīnam, azoksistrobīnam, fluazifopam-P, fluroksipiram, imazalilam, krezoksimmetilam, oksifluorfēnam, prohlorāzam, proheksadionam, spiroksamīnam, teflutrīnam un terbutilazīnam groza Īstenošanas regulu (ES) Nr. 540/2011 (OV L 48, 20.2.2019., 17. lpp.).

            (4)  Komisijas Īstenošanas regula (ES) Nr. 844/2012 (2012. gada 18. septembris), ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).

            PIELIKUMS
            Īstenošanas regulas (ES) Nr. 540/2011 pielikuma A daļu groza šādi:

                        1)

                        19. rindas (Akrinatrīns) sestajā slejā “Apstiprināšanas termiņa beigas” datumu aizstāj ar “2021. gada 31. decembris”;

                        2)

                        20. rindas (Prohlorāzs) sestajā slejā “Apstiprināšanas termiņa beigas” datumu aizstāj ar “2021. gada 31. decembris”.


title: Komisijas Īstenošanas regula (ES) 2021/1451 (2021. gada 3. septembris) par dimetilsulfīda neapstiprināšanu par pamatvielu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū (Dokuments attiecas uz EEZ)

text:
                  6.9.2021

                  LV

                  Eiropas Savienības Oficiālais Vēstnesis

                  L 313/28

         KOMISIJAS ĪSTENOŠANAS REGULA (ES) 2021/1451
         (2021. gada 3. septembris)
         par dimetilsulfīda neapstiprināšanu par pamatvielu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu saistībā ar tās 23. panta 5. punktu,
         tā kā:

                     (1)

                     2019. gada 17. janvārī Komisija no uzņēmuma Probodelt S. L. saņēma pieteikumu apstiprināt dimetilsulfīdu par pamatvielu, kas izmantojama par trifeļu kailvaboles (Leiodes cinnamomeus) neletālu pievilinātāju. Pēc pārskatīšanas pieteikums saņemts 2019. gada 24. jūlijā un 25. novembrī, un tam bija pievienota saskaņā ar Regulas (EK) Nr. 1107/2009 23. panta 3. punkta otro daļu iesniedzamā informācija.

                     (2)

                     Bija pieejami divi attiecīgi izvērtējumi, kas atbilstīgi Regulas (EK) Nr. 1107/2009 23. panta 2. punktam bija iegūti saskaņā ar citiem Savienības tiesību aktiem, proti, EFSA FEEDAP grupas (2) izvērtējums un EFSA CEF ekspertu grupas (3) izvērtējums. Šo izvērtējumu rezultātus ir ņēmusi vērā gan EFSA, gan Komisija.

                     (3)

                     Komisija lūdza zinātnisku palīdzību no Eiropas Pārtikas nekaitīguma iestādes (turpmāk “Iestāde”). 2020. gada 17. jūlijā Iestāde iesniedza Komisijai tehnisko ziņojumu (4) par dimetilsulfīdu. Iestāde secināja, ka pieteikuma iesniedzējs nav pienācīgi ņēmis vērā pieejamo informāciju par dimetilsulfīdu. Pieejamā publicētā informācija rāda, ka dimetilsulfīds ir ādas, acu un elpceļu kairinātājs un ādas sensibilizators. Iestāde norādīja, ka Eiropas Ķimikāliju aģentūras (ECHA) vietnē ir publiski pieejamas sīkākas ziņas par akūtu toksiskumu, kairinājumu, ādas sensibilizāciju un īslaicīgu ieelpošanu un tās bijis jāiekļauj pieteikumā pilnīgam pārskatam par pamatvielu. ECHA vietnē publiski pieejami ir arī divu dimetilsulfīda metabolītu toksiskuma dati, taču tie nav pienācīgi iestrādāti dokumentācijā.

                     (4)

                     Ņemot vērā vielas vispārējo toksiskuma profilu, Iestāde arī piezīmēja, ka nav sniegts zinātnisks ilgtermiņa toksiskuma un kancerogenitātes neesības pamatojums.

                     (5)

                     Bez tam Iestāde secināja: lai gan gaidāms, ka lietošanas veida dēļ (viela lamatās izdala izgarojumus) atlieku līmenis kultūraugos būs zems, bija jāiesniedz papildu dati, kas pierāda, ka patērētāji tos var bez bažām lietot uzturā.

                     (6)

                     2021. gada 25. martā Komisija iesniedza Augu, dzīvnieku, pārtikas aprites un dzīvnieku barības pastāvīgajai komitejai pārskata ziņojumu un šīs regulas projektu.

                     (7)

                     Komisija aicināja pieteikuma iesniedzēju izteikt piezīmes par Iestādes tehnisko ziņojumu un Komisijas pārskata ziņojuma projektu. Pieteikuma iesniedzējs piezīmes iesniedza, un tās ir rūpīgi izskatītas.

                     (8)

                     Neraugoties uz pieteikuma iesniedzēja argumentiem, nevar ignorēt neskaidrības, kas saistās ar šo vielu.

                     (9)

                     Līdz ar to nav konstatēts, ka būtu izpildīti Regulas (EK) Nr. 1107/2009 23. panta nosacījumi. Tāpēc pienākas neapstiprināt dimetilsulfīdu par pamatvielu.

                     (10)

                     Šī regula netraucē saskaņā ar Regulas (EK) Nr. 1107/2009 23. panta 3. punktu iesniegt citu pieteikumu par dimetilsulfīda apstiprināšanu par pamatvielu.

                     (11)

                     Šajā regulā noteiktie pasākumi saskan ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Viela dimetilsulfīds netiek apstiprināta par pamatvielu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 3. septembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 309, 24.11.2009., 1. lpp.

            (2)  EFSA FEEDAP ekspertu grupa (EFSA Ekspertu grupa piedevu un produktu vai dzīvnieku barībā lietoto vielu jautājumos), 2013. Scientific Opinion on the safety and efficacy of aliphatic and aromatic mono- and di-thiols and mono-, di-, tri-, and polysulphides with or without additional oxygenated functional groups (chemical group 20) when used as flavourings for all animal species (Zinātnisks atzinums par alifātisko un aromātisko mono- un ditiolu un mono-, di-, tri- un polisulfīdu, kuri var saturēt papildu funkcionālās grupas ar skābekli (20. ķīmiskā grupa), drošumu un iedarbīgumu, ja tos izmanto par aromatizētāju visādām dzīvnieku sugām). EFSA Journal 2013; 11(5):3208, 34 lpp., doi:10.2903/j.efsa.2013.3208.

            (3)  EFSA CEF grupa (EFSA Zinātnes ekspertu grupa jautājumos, kas saistīti ar fermentiem, aromatizētājiem, pārstrādes līdzekļiem un materiāliem, kas ir saskarē ar pārtiku), 2013. Zinātniskais atzinums Nr. 74 par aromatizētāju grupas novērtēšanu, 4. redakcija (FGE.74Rev4). Consideration of aliphatic sulphides and thiols evaluated by JECFA (53rd and 61st meeting) structurally related to aliphatic and alicyclic mono-, di-, tri- and polysulphides with or without additional oxygenated functional groups from chemical group 20 evaluated by EFSA in FGE.08Rev5 (Par JECFA (53. un 61. sanāksmē) izvērtētajiem alifātiskajiem sulfīdiem un tioliem, kuri strukturāli radniecīgi alifātiskajiem un alicikliskajiem mono-, di-, tri- un polisulfīdiem ar vai bez papildu skābekļa funkcionālajām grupām no 20. ķīmiskās grupas, kurus EFSA izvērtējusi FGE.08Rev5). EFSA Journal 2018; 16(3):5167, 58 lpp., https://doi.org/10.2903/j.efsa.2018.5167.

            (4)  EFSA (Eiropas Pārtikas nekaitīguma iestāde), 2020. Technical report on the outcome of the consultation with Member States and EFSA on the basic substance application for approval of dimethyl sulfide to be used in plant protection as a non-lethal food attractant for truffle beetle (Tehniskais ziņojums par rezultātiem, kas gūti, konsultējoties ar dalībvalstīm un EFSA par pieteikumu dimetilsulfīda apstiprināšanai par pamatvielu, kas augu aizsardzībā izmantojama par trifeļu kailvaboles neletālu pievilinātāju). Pamatojoša EFSA publikācija, 2020:EN-1911, 54 lpp., doi:10.2903/sp.efsa.2020.EN-1911.